આગળ જણાવ્યા અનુસાર સામાન્ય બુદ્ધિ ધરાવતો કોઇપણ ભારતીય આ અંગે ન બોલવાનું જ પસંદ કરે અને દેશના મોટાભાગના રાષ્ટ્રવાદીઓ અથવાતો જમણેરી વિચારસરણી ધરાવતાઓ પણ મૂંગા જ રહ્યા હતા. પરંતુ પેલા બુદ્ધિજીવીઓ અને વામપંથીઓને આ બહુમતીનું સમજી વિચારીને ધરાવેલું મૌન કઠ્યું અને એમણે આ મૌનનો દૂરુપયોગ કરીને સમગ્ર રાષ્ટ્રવાદી વિચારધારા ધરાવતા લોકોને ફરી એકવાર એક જ રંગે રંગી દીધા. એમાં વળી પેલા લોકો ભળ્યા જેમનો જન્મ તો ભારતમાં થયો છે, ભારતમાંથી જ રળી ખાય છે પણ એમને ક્યારેય ભારત પસંદ નથી આવ્યું અને આવી નાનકડી ઘટનાઓને મોટું સ્વરૂપ આપીને ભારતની ટીકા કરવાનો એક પણ મોકો છોડતા નથી.